تولى: مەيىربان اعالار ۇجىمى كەرەمەت! - ۇلتتار ىنتىماعىنىڭ بەرەكەلى شاڭىراعى - باش بەت - تارباعاتاي اقپارات تورابى - powered by IlgharCMS 3.2\nتولى: مەيىربان اعالار ۇجىمى كەرەمەت!\nجولدانعان ۋاقىتى : 2022/3/28 16:24:25\nەرىكتى تىلشىلەر دارقان، ۋاڭ شۇيدۇڭ حابارلايدى. ” مەيىربان اعالار ۇجىمىنىڭ بىزگە 5000 يۋان بەرگەنىنە راقىمەت“ دەدى جۋىقتا تولى اۋدانى تولى قالاشىعىنىڭ مادەنيەت كوشەسى الەۋمەتتىك اۋماعىنداعى ەڭ تومەنگى تۇرمىسى قامتاماسىزداندىرىلاتىن تۇرعىن جاڭ ديانشياڭ.\nجاڭ ديانشياڭنىڭ وتباسىندا 4 جان بار، ەڭبەككۇش كەمشىل، قيىنشىلىعى ءبىرشاما اۋىر بولعاندىقتان، مەيىربان اعالار ۇجىمى ونىڭ وتباسىنا 5000 يۋان حال سۇراۋ قاراجاتى مەن تۇرمىستىق بۇيىمدار جەتكىزىپ بەردى.\nتولى اۋدانىنىڭ مەيىربان اعالار ۇجىمى 2020 -جىلى 3 -ايدا قۇرىلعان، ۇجىم قۇرامىندا جەكە ساۋداگەرلەر، ەركىن كاسىپكەرلەر جانە ۇكىمەت قىزمەتكەرلەرى بار.\nۇجىم مۇشەسى شياۋ شينميڭ:” ۇجىم قۇرامى حانزۋ، قازاق قاتارلى ۇلتتاردان قۇرالعان، ۇجىمدى قۇرۋداعى ماقساتىمىز قيىنشىلىعى بار جاندارعا كومەك قولىن سوزۋ بولاتىن“ دەدى.\nقازىرگە دەيىن ۇجىم مۇشەلەرى باستاپقى 35 ادامنان كوبەيىپ، 500 ادامعا جەتكەن. ۇجىمنىڭ كولەمدەنۋىنە ىلەسە كومەكتەسۋ -سۇيەمەلدەۋ قۋاتى دا ارتىپ، اي سايىن قيىنشىلىعى بار 3 وتباسىنا كومەكتەسە الاتىن بولعان. كوپشىلىك وزدەرى قارجى توپتاپ، ءار ۇلت بۇقاراسىنا مەيىر جەتكىزىپ، قامقورلىق جاساپ كەلەدى.\nسونىمەن بىرگە، ۇجىم مۇشەلەرى شاعانتوعاي اۋدانى شاعانتوعاي مال فەرماسى شاعانتوعاي قىستاعىنىڭ تۇرعىنى قاليپا ءماسالىمنىڭ وتباسىنا بارىپ حال سۇرادى. قاليپا:”بۇل ولاردىڭ بىزدەن 2 -رەت حال سۇراي كەلۋى، قيىنشىلىعىمىزدى دەر كەزىندە شەشكەندەرى مەنى قاتتى اسەرلەندىردى، ولارعا العىس ايتامىن“دەدى.\nۇعىسۋعا قاراعاندا، مەيىربان اعالار ۇجىمى قۇرىلعاننان بەرى 24 رەت حال سۇراۋ قيمىلىن ورىستەتىپ، جىلۋ اتاپ، كومەكتەسىپ -سۇيەمەلدەۋگە جالپى 350 مىڭ يۋان قارجى جۇمساعان ەكەن.\nۇجىم جاۋاپتىسى ورەن مۇقتار: ” ءوزارا كومەكتەسۋ جۇڭحۋا ۇلتىنىڭ ءداستۇرلى تاماشا ءمورالى، ءبىر نيەتپەن ىنتىماقتاسىپ، لەي فىڭ رۋحىن اسقاقتاتىپ، كورىكتى دە جاراسىمدى تولى قۇرۋعا ءوز كۇشىمىزدى ارنايمىز“ دەدى.\nرەداكتورى : اراي ەركىن قىزى